Αυτή είναι μια δίωρη παρουσίαση που δίνω σε μαθητές λυκείου,
κομμένη σε τρία λεπτά.
Όλα άρχισαν μια μέρα που ταξίδευα αεροπορικά για να παραστώ στο TED
πριν από επτά χρόνια.
Στο διπλανό κάθισμα
καθόταν μια μαθήτρια λυκείου, μια έφηβη,
η οποία προέρχονταν από φτωχή οικογένεια.
Και ήθελε να κάνει κάτι στη ζωή της,
και με ρώτησε την εξής απλή ερώτηση.
Είπε: «Τι είναι αυτό που οδηγεί στην επιτυχία;»
Ένιωσα πραγματικά άσχημα,
γιατί δεν μπορούσα να της δώσω μια ικανοποιητική απάντηση.
Κατέβηκα από το αεροπλάνο και όταν ήρθα στο ΤED
σκέφτηκα: Είμαι σε μια αίθουσα γεμάτη με επιτυχημένους ανθρώπους!
Γιατί δεν τους ρωτάω, τι είναι αυτό που τους βοήθησε να πετύχουν
και να το μεταφέρω στα παιδιά;
Μετά από επτά χρόνια και 500 συνεντεύξεις,
θα σας αποκαλύψω τι οδηγεί στην επιτυχία
και έχει κάνει τους συμμετέχοντες στο TED να πετυχαίνουν.
Το πρώτο συστατικό είναι το πάθος.
Ο Φρίμαν Τόμας είπε, «Το πάθος μου με καθοδηγεί».
Οι συμμετέχοντες στο TED το κάνουν από αγάπη, δεν το κάνουν για τα χρήματα.
Η Κάρολ Κολέτα είπε, «Θα πλήρωνα για να κάνω τη δουλειά μου».
Το ενδιαφέρον είναι ότι
αν το κάνεις από αγάπη, τα χρήματα θα έρθουν όπως και να έχει.
Δουλειά! Ο Ρούπερτ Μέρτνοχ μου είπε, «Το παν είναι σκληρή δουλειά.
Τίποτα δεν έρχεται εύκολα. Αλλά εγώ το διασκεδάζω πολύ».
Στα αλήθεια είπε ότι έχει πλάκα; Ο Ρούπερτ; Ναι!
Οι συμμετέχοντες στο TED κάνουν το κέφι τους δουλεύοντας. Και δουλεύουν σκληρά.
Δεν είναι εθισμένοι στην σκληρή δουλειά. Είναι απλά παθιασμένοι με αυτό που κάνουν.
Ο Άλεξ Γκάρνετν είπε «Για να είσαι επιτυχημένος, ασχολήσουμε με κάτι
και γίνε αληθινά καλός σε αυτό».
Δεν υπάρχει μαγική συνταγή. Μόνο εξάσκηση, εξάσκηση, εξάσκηση
Πρέπει να εστιάσεις. Ο Νόρμαν Τζέισον μου είπε
«Νομίζω πως το πιο σημαντικό είναι να εστιάσεις όλο σου το είναι σε ένα πράγμα».
Και πίεση! Ο Ντέιβιντ Γκάλο είπε «Πίεσε τον εαυτό σου.
Πίεσε το σώμα, την ψυχή σου, πρέπει να πιεστείς, να πιεστείς, να πιεστείς».
Να πιεστείς παρόλο τον φόβο και την έλλειψη αυτοπεποίθησης.
Η Γκόλντι Χόουν είπε, «Πάντα είχα έλλειψη αυτοπεποίθησης».
Δεν ήμουν αρκετά καλή, δεν ήμουν αρκετά έξυπνη.
Δεν πίστευα ότι θα το κατάφερνα.
Δεν είναι πάντα εύκολο να πιέσεις τον εαυτό σου,
γι' αυτό εφευρέθηκαν οι μανάδες. (Γέλια)
Ο Φράνκ Γκέρυ μου είπε
«Η μητέρα μου με πίεσε».
Υπηρέτησε! Ο Σέργουιν Νούλαντ είπε: «Ήταν τιμή μου να υπηρετήσω σαν γιατρός».
Πολλά παιδιά σήμερα μου λένε ότι θέλουν να γίνουν δισεκατομμυριούχοι.
Το πρώτο πράγμα που τους λέω είναι
Εντάξει, αλλά δεν πρέπει να έχεις στο μυαλό τον εαυτό σου,
αλλά πως θα δώσεις στους άλλους κάτι που να έχει αξία.
Γιατί έτσι οι άνθρωποι γίνονται πραγματικά πλούσιοι.
Ιδέες. Ο Μπιλ Γκέιτς είπε, «Είχα μια ιδέα-
να ιδρύσω την πρώτη εταιρεία λογισμικού για μικροϋπολογιστές».
Νομίζω πως ήταν μια αρκετά καλή ιδέα.
Δεν υπάρχει καμία μαγική συνταγή για να δημιουργήσεις νέες ιδέες
Κάνεις κάποια απλά πράγματα.
Και δίνω πλήθος στοιχεία.
Επιμονή. Ο Τζόε Κράους είπε,
«Η επιμονή είναι η νούμερο ένα αιτία για την επιτυχία μας».
Πρέπει να επιμείνεις όταν αποτυγχάνεις. Πρέπει να επιμείνεις όταν όλα πάνε στραβά.
Το οποίο φυσικά σημαίνει «Κριτική, Απόρριψη, Βλακείες και Πίεση».
(Γέλια)
Επομένως, η απάντηση στην αρχική ερώτηση είναι απλή:
Πλήρωσε 4.000 δολάρια και έλα στο TED.
Αν αυτό αποτύχει, κάνε τα 8 πράγματα και πίστεψε με
αυτά είναι τα 8 μυστικά που θα σε οδηγήσουν στην επιτυχία.
Ευχαριστώ όλους στο TED που μου παραχώρησαν συνέντευξη!